Nimo Chróšćanskeje gmejnskeje rady su radźićeljo gmejny Ralbicy-Róžant jeničcy, kotřiž swoje posedźenja w serbskej rěči přewjeduja. Dokelž pak so na zhromadźiznach w Delanach serbšćina dźeń a bóle pozhubja, so jedyn z radźićelow wobara.
Róžant (SN/MWj). Njewočakowanu, ale wažnu naležnosć narězny čłon gmejnskeje rady Ralbicy-Róžant Tomaš Bjeńš (Swobodne wolerske zjednoćenstwo „Delany“) na zašłym posedźenju radźićelow w Róžeńće. Wón dopomni na to, zo je parlament na swojich posedźenjach wjele lět jeničce serbšćinu nałožował, chibazo mějachu k wěstym naležnosćam němskich hosći. W tuchwilnej wólbnej dobje je nětko Eduard Luhmann (CDU) ze Smjerdźaceje čłon gmejnskeje rady. Wón serbsce njerěči, ale po swójskim wuprajenju najwjetši dźěl rozumi. Přiwšěm sej často přeje, zo bychu radźićeljo wo najwšelakorišich naležnosći němsce rěčeli.
szl_Latn szl_Latn